**รายงานผลการประชุม**

**คณะกรรมการวิเคราะห์ความเสี่ยงเกี่ยวกับการปฏิบัติงานที่อาจเกิดประโยชน์ทับซ้อนของหน่วยงาน**

**ประจำปีงบประมาณ ๒๕๖3**

**ครั้งที่ ๑/๒๕๖3 วันที่ ๘ กุมภาพันธ์ ๒๕๖3 ณ ห้องประชุมสำนักงานสาธารณสุขอำเภอช้างกลาง**

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

**รายชื่อผู้ที่มาประชุม**

|  |  |  |
| --- | --- | --- |
| ๑.นายสุรชัย ชัยสิทธิ์ | ตำแหน่ง นักวิชาการสาธารสุขชำนาญการ | ประธานกรรมการ |
| ๒.นายวันชัย อำลอย | ตำแหน่ง นักวิชาการสาธารณสุขชำนาญการ | รองประธานกรรมการ |
| ๓.นางสาวอรวรรณ โพธิ์ถาวร | ตำแหน่ง นักวิชาการสาธารณสุข | กรรมการ |
| ๔.นายฉัตรชัย ฉินวรรณ | ตำแหน่ง พยาบาลวิชาชีพปฏิบัติการ | กรรมการ |
| ๕.นายเอกชัย เลขาผล | ตำแหน่ง จพ.สาธารณสุขชำนาญงาน | กรรมการ |
| ๖.นายวัฒนาชัย วิเชียร | ตำแหน่ง จพ.สาธารณสุขปฏิบัติงาน | กรรมการ |
| ๗.นางจำเริญ กิจจะ  | ตำแหน่ง นักวิชาการสาธารณสุขชำนาญการ | กรรมการ |
| ๘.นางวิภา สงสวัสดิ์ | ตำแหน่ง เจ้าหน้าที่สาธารณสุข อาวุโส | กรรมการ |
| ๙.นายสุมิตร ศิริ | ตำแหน่ง นักวิชาการสาธารณสุขปฏิบัติการ | กรรมการ |
| ๑๐.นางอุบลรัตน์ สุคนธรส | ตำแหน่ง นักวิชาการสาธารณสุขชำนาญการ | กรรมการ |
| ๑๑. นางสาวอริสา ดวงพลธร | ตำแหน่ง พยาบาลวิชาชีพปฏิบัติการ | กรรมการ |
| ๑๒.นางสาวณัฐธิดา นนทศักดิ์ | ตำแหน่ง พนักงานทั่วไป | กรรมการและเลขานุการ |

**รายชื่อผู้ที่ไม่มาประชุม**

ไม่มี

**เริ่มประชุมเวลา ๐๙.๐๐ น.**

 นายสุรชัย ชัยสิทธิ์ ประธานที่ประชุม ได้ตรวจสอบจำนวนสมาชิกที่เข้าร่วมประชุม เมื่อครบองค์ประชุมแล้ว จึงกล่าวเปิดการประชุม และดำเนินการประชุมตามวาระดังต่อไปนี้

**ระเบียบวาระที่ ๑ เรื่องที่ประธานแจ้งในที่ประชุมทราบ**

 นายสุรชัย ชัยสิทธิ์ ประธานกรรมการ ตามที่ได้มีคำสั่งสำนักงานสาธารณสุขอำเภอช้างกลาง ที่ /๒๕๖3 เรื่องแต่งตั้งคณะกรรมการวิเคราะห์ความเสี่ยงเกี่ยวกับการปฏิบัติงานที่อาจเกิดผลประโยชน์ทับซ้อนของหน่วยงาน ประจำปีงบประมาณ ๒๕๖3 ซึ่งมีหน้าที่

 ๑. วิเคราะห์ความเสี่ยงเกี่ยวกับการปฏิบัติงานที่อาจเกิดผลประโยชน์ทับซ้อน และจัดทำรายงานบทวิเคราะห์ความเสี่ยงเกี่ยวกับการปฏิบัติงานที่อาจเกิดผลประโยชน์ทับซ้อนในหน่วยงานโดยดำเนินการให้เป็นไปตามเกณฑ์หรือเงื่อนไขตามประเด็นคำถาม EB๒๐

 ๒. จัดทำกรอบแนวทางการป้องกันผลประโยชน์ทับซ้อนในหน่วยงานให้สอดคล้องตามบทวิเคราะห์ความเสี่ยงเกี่ยวกับการปฏิบัติงานที่อาจเกิดผลประโยชน์ทับซ้อนในหน่วยงานตามประเด็นคำถาม EB2๑

 ๓. จัดกิจกรรมอบรมให้ความรู้เรื่อง “การป้องกันผลประโยชน์ทับซ้อน” แก่บุคลากรในสังกัดโดยดำเนินการให้เป็นไปตามเกณฑ์หรือเงื่อนไขตามประเด็นคำถาม EB๒๒ จึงเสนอที่ประชุมเพื่อทราบ

**มติที่ประชุม** รับทราบ

**ระเบียบวาระที่ ๒ รับรองรายงานการประชุมครั้งที่ผ่านมา**

 ไม่มี

**ระเบียบวาระที่ ๓ เรื่องสืบเนื่องจากการประชุม**

 ไม่มี

**ระเบียบวาระที่ ๔ เรื่องเสนอเพื่อพัฒนา**

 ๔.๑ พิจารณาวิเคราะห์ความเสี่ยง และความโปร่งใสในการดำเนินงานของหน่วยงานภาครัฐ ประจำปีงบประมาณ ๒๕๖2

 นายสุรชัย ชัยสิทธิ์ ประธานกรรมการกล่าวว่า ตามที่กลุ่มงานบริหารทั่วไป สำนักงานสาธารณสุขอำเภอช้างกลาง เป็นผู้รับผิดชอบการตอบแบบสำรวจใช้หลักฐานเชิงประจักษ์ ประเด็นคำถาม EB๒๐ “หน่วยงาน มีการวิเคราะห์ความเสี่ยงเกี่ยวกับผลประโยชน์ทับซ้อน”

 ดังนั้น เพื่อให้การดำเนินงานการประเมินคุณธรรม และความโปร่งใสในการดำเนินงานของหน่วยงานภาครัฐ ประจำปีงบประมาณ ๒๕๖3 ในประเด็นคำถาม EB๒๐ เป็นไปด้วยความเรียบร้อย มีประสิทธิภาพ และเกิดประสิทธิผล จึงเสนอที่ประชุมพิจารณาวิเคราะห์ความเสี่ยงเกี่ยวกับการปฏิบัติงานที่อาจเกิดผลประโยชน์ทับซ้อนของสำนักงานสาธารณสุขอำเภอช้างกลาง

 ทั้งนี้ฝ่ายเลขานุการให้จัดทำ (ร่าง) การวิเคราะห์ความเสี่ยงเกี่ยวกับการปฏิบัติงานที่อาจเกิดผลประโยชน์ทับซ้อนของสำนักงานสาธารณสุขอำเภอช้างกลาง เพื่อร่วมกันวิเคราะห์สภาพแวดล้อมของสำนักงานสาธารณสุขอำเภอช้างกลาง ในการปฏิบัติงานที่อาจเกิดผลประโยชน์ทับซ้อน โดยที่ประชุมได้ร่วมกันวิเคราะห์ความเสี่ยงเกี่ยวกับการปฏิบัติงานที่อาจเกิดผลประโยชน์ทับซ้อน ซึ่งมีปัจจัยเสี่ยงได้ดังนี้

1. การจัดซื้อจัดจ้างไม่เป็นไปตามระเบียบที่เกี่ยวข้องหรือมีการจัดหาพัสดุที่ไม่เป็นไปตามข้อกำหนดมาทดแทน
2. การได้รับของแถมหรือผลประโยชน์อื่นใดจากการจัดซื้อจัดจ้าง
3. บุคลากรเบิกค่าตอบแทนการปฏิบัติงานนอกเวลาราชการ โดยไม่ปฏิบัติงานจริงหรือไม่ชี้แจงผลปฏิบัติงานส่วนบุคคลต่อผู้บริหาร
4. การนำทรัพย์สินของหน่วยงานไปใช้ส่วนตัว
5. การใช้ตำแหน่งไปดำเนินการเพื่อประโยชน์ทางธุรกิจของตนเองโดยตรง

 จากนั้นที่ประชุมได้วิเคราะห์โอกาสที่จะเกิดผลกระทบของความเสี่ยงนั้น เพื่อประเมินโอกาสและผลที่เกิดขึ้น และดำเนินการวิเคราะห์และจัดลำดับความเสี่ยงโดยกำหนดเกณฑ์ในการวิเคราะห์ คือ ระดับโอกาสที่จะเกิดความเสี่ยง และความรุนแรง และผลกระทบดังนี้

**เกณฑ์ระดับโอกาสที่จะเกิดความเสี่ยง (Likelihood)**

|  |  |  |
| --- | --- | --- |
| **ระดับ** | **โอกาส** | **คำอธิบาย** |
| ๑ | น้อยมาก | มีโอกาสเกิดขึ้นน้อยมา |
| ๒ | น้อย | มีโอกาสเกิดขึ้นน้อย |
| ๓ | ปานกลาง | มีโอกาสเกิดขึ้นปานกลาง |
| ๔ | มาก | มีโอกาสเกิดขึ้นมาก |
| ๕ | มากที่สุด | มีโอกาสเกิดขึ้นมากที่สุด |

**เกณฑ์ระดับความรุนแรงของผลกระทบ (Impact) ที่ส่งผลต่อบุคลากร**

|  |  |  |
| --- | --- | --- |
| **ระดับ** | **โอกาส** | **คำอธิบาย** |
| ๑ | น้อยมาก | สร้างความไม่สะดวกต่อการปฏิบัติงาน |
| ๒ | น้อย | ไม่สะดวกต่อการปฏิบัติงานบ่อยครั้ง |
| ๓ | ปานกลาง | บรรยากาศการปฏิบัติงานไม่เหมาะสม |
| ๔ | มาก | ลงโทษทางวินัยไม่ร้ายแรง |
| ๕ | มากที่สุด | ลงโทษทางวินัยอย่างร้ายแรง |

 ระดับความเสี่ยง (Degree of Risk) แสดงถึงความสำคัญในการบริหารความเสี่ยง โดยพิจารณาจากผลคูณของระดับโอกาสที่จะเกิดความเสี่ยง (Likelihood) กับระดับความรุนแรงของผลกระทบ (Impact) ของความเสี่ยงแต่ละสาเหตุ (โอกาส x ผลกระทบ) กำหนดเกณฑ์ไว้ ๔ ระดับ ดังนี้

**ระดับความเสี่ยง (Degree of Risk)**

|  |  |  |  |
| --- | --- | --- | --- |
| **ระดับความเสี่ยง** | **ช่วงคะแนน** | **เขตสี** | **มาตรการควบคุม** |
| ระดับความเสี่ยงต่ำ | ๑ – ๓ คะแนน | **เขียว** | ยอมรับความเสี่ยง |
| ระดับความเสี่ยงปานกลาง | ๔ – ๙ คะแนน | **เหลือง** | ยอมรับความเสี่ยง แต่ควรมีมาตรการควบคุม |
| ระดับความเสี่ยงสูง | ๑๐ – ๑๖ คะแนน | **ส้ม** | ต้องมีมาตรการควบคุมความเสี่ยง ให้อยู่ในระดับที่ยอมรับได้ |
| ระดับความเสี่ยงสูงมาก | ๑๗ – ๒๕ คะแนน | **แดง** | ต้องมีมาตรการควบคุมความเสี่ยง หรือหลีกเลี่ยงความเสี่ยงโดยการ หยุด ยกเลิก เปลี่ยนแปลงกิจกรรม |

**ตารางระดับความเสี่ยง (Degree of Risk)**

|  |  |  |  |  |  |  |
| --- | --- | --- | --- | --- | --- | --- |
| ความรุนแรงผลกระทบ(Impact) | ๕ | ๕ | ๑๐ | ๑๕ | ๒๐ | ๒๕ |
| ๔ | ๔ | ๘ | ๑๒ | ๑๖ | ๒๐ |
| ๓ | ๓ | ๖ | ๙ | ๑๒ | ๑๕ |
| ๒ | ๒ | ๔ | ๖ | ๘ | ๑๐ |
| ๑ | ๑ | ๒ | ๓ | ๔ | ๕ |
|  | ๑ | ๒ | ๓ | ๔ | ๕ |
| โอกาสที่จะเกิดความเสี่ยง (Likelihood) |

 ผลการวิเคราะห์ดังกล่าวข้างต้น พบว่าความเสี่ยงที่มีผลคะแนนการวิเคราะห์มากที่สุด ๒ ลำดับแรก คือ

1. การจัดซื้อจัดจ้าง ไม่เป็นไปตามระเบียบที่เกี่ยวข้องหรือมีการจัดหาพัสดุที่ไม่เป็นไปตามข้อกำหนดมาทดแทน
2. บุคลากรเบิกค่าตอบแทนการปฏิบัติงานนอกเวลาราชการ โดยไม่ปฏิบัติงานจริง หรือไม่ชี้แจงผลปฏิบัติงานบุคคลต่อผู้บริหาร

**มติที่ประชุม** เห็นชอบผลการวิเคราะห์ความเสี่ยงเกี่ยวกับการปฏิบัติงานที่อาจเกิดผลประโยชน์ทับซ้อนของสำนักงานสาธารณสุขอำเภอช้างกลาง และมอบกลุ่มงานบริหารทั่วไป สำนักงานสาธารณสุขอำเภอช้างกลาง รายงานให้สาธารณสุขอำเภอทราบ เพื่อนำข้อมูลดังกล่าว ไปจัดทำกรอบแนวทางการป้องกันผลประโยชน์ทับซ้อนในหน่วยงานให้สอดคล้องตามบทวิเคราะห์ความเสี่ยงต่อไป

**ระเบียบวาระที่ ๕ เรื่องอื่นๆ**

 ไม่มี

**เลิกประชุมเวลา ๑๒.๐๐ น.**

 ลงชื่อ................................................ผู้จดบันทึก

 (นางสาวณัฐธิดา นนทศักดิ์)

 เลขานุการ

 ลงชื่อ................................................ผู้ตรวจรับรองรายงานการประชุม

 (นายสุรชัย ชัยสิทธิ์)

 นักวิชาการสาธารณสุขชำนาญการ